একদিন ঘটনাক্রমে পাশের গ্রামে বকরের সঙ্গে পরিচয় হয় ব্যাড বকরের। দুই বকর ভিন গায়ে একটা বাড়িতে লজিং মাস্টার হিসেবে ওঠে। ওই বাড়িতে উঠেই বকরের চোখ চকচক করে ওঠে। বকর যাকে পড়াবে তার বড় বোন সুমি পরমা সুন্দরী। এক সময় গভীর প্রেমে জড়িয়ে পড়ে সুমি ও বকর। হঠাৎ বকরের সাবেক প্রেমিকা ডেইজি সুমিদের বাসায় বেড়াতে আসে। ডেইজি সুমিদের লতায়পাতায় আত্মীয়। বকরকে দেখে থমকে যায় ডেইজি। জানতে পারে বকরের সঙ্গে সুমির প্রেম। সে সুমিকে জানায়, বকর একটা বদমাশ, লুচ্চা, নানান মেয়ের সঙ্গে প্রেম করে বেড়ানোই ওর স্বভাব। এসব নিয়ে জানতে চাইলে বকর সুমিকে বোঝায় ডেইজি তাকে প্রেম নিবেদন করেছিল। বকর না করায় তার হিংসা থেকে সে এসব বলছে।